[{"text_idx": "#000002", "text": "Gyda\u2019r ap poblogaidd yn ehangu ei ape\u0302l drwy\u2019r amser, rydym yn deall bod lluniau Instagram da yn hollbwysig ar unrhyw daith. Gyda hynny mewn cof, rydym wedi casglu rhestr o 10 o lefydd yn yr ardal fyddai\u2019n berffaith ar gyfer eich cyfrif Instagram. Mae\u2019r holl leoliadau hyn i gyd o fewn pellter hwylus i\u2019n gwesty yn Eryri, ac felly, mewn lle ddelfrydol i archwilio\u2019r rhanbarth."}, {"text_idx": "#000003", "text": "Yn enwog fel porth i Eryri, mae Betws y Coed yn bentref twristaidd hynod adnabyddus a phoblogaidd sydd wedi\u2019i gadw\u2019n naturiol. Y lle enwocaf yn y pentref yw\u2019r rhaeadr sy\u2019n llifo drwy ganol y pentref."}, {"text_idx": "#000004", "text": "Pan fyddwch yn wynebu\u2019r sialens hir a heriol o ddringo\u2019r Wyddfa, cewch eich gwobrwyo a\u0302 golygfa eithriadol o gopa gogoneddus y mynydd."}, {"text_idx": "#000005", "text": "Ar o\u0302l camu i\u2019r pentref hwn, byddwch wedi anghofio mai yng Nghymru rydych chi, ond yn hytrach, eich bod wedi dianc i Fo\u0302r y Canoldir. Mae\u2019r pentref cyfan wedi\u2019i gynllunio ar ffurf pentref Eidalaidd."}, {"text_idx": "#000006", "text": "Adeiladwyd y castell mawreddog hwn flynyddoedd lawer yn o\u0302l ac mae\u2019n dal i sefyll fel un o strwythurau canoloesol mwyaf trawiadol y DU. Oherwydd ei fod yn strwythur monolithig mor enfawr, gallwch ei weld o bobman yn yr ardal gyfagos, yn ogystal a\u0302 thu mewn i\u2019r castell wrth gwrs. Mae Cadw, y corff sy\u2019n gyfrifol am y castell, yn codi ffi mynediad."}, {"text_idx": "#000007", "text": "Mae\u2019n bleser pur ymweld a\u0302\u2019r gerddi drwy gydol y flwyddyn, gan fod pob un o\u2019r pedwar tymor yn dod a\u0302\u2019i harddwch arbennig ei hun. Yn y gwanwyn, gallwch weld y blodau\u2019n blaguro, mwynhau pelydrau\u2019r haul euraidd a\u2019r planhigion bywiog gwyrdd yn yr haf, cochni\u2019r dail yn yr hydref a gogoniant go iawn y gaeaf."}, {"text_idx": "#000008", "text": "Bant a\u0302 ni! Dyma dref arall sydd a\u0302 chastell canoloesol anhygoel. Mae\u2019r castell hwn wedi\u2019i leoli wrth ymyl aber yr afon Conwy."}, {"text_idx": "#000009", "text": "Ar waelod mynydd creigiog Tryfan, mae Dyffryn Ogwen, sy\u2019n gartref i lyn gwych Ogwen a golygfeydd godidog ar hyd y dyffryn."}, {"text_idx": "#000010", "text": "Mae\u2019r cawr caregog hwn yn gartref i rai o\u2019r lleoliadau a\u2019r golygfeydd mwyaf anhygoel yng Ngogledd Cymru ar gyfer eich cyfrif Instagram. Ar y copa, ceir dwy garreg fawr o\u2019r enw Adda ac Efa."}, {"text_idx": "#000011", "text": "Wel, dyna i chi olygfa! Mae sia\u0302p naturiol y dyffryn 3 ochr hwn eisoes yn ddigon trawiadol, ond o gyfuno ychydig o eira a rhywfaint o niwl isel, mae\u2019r olygfa gyda\u2019r orau yn y byd."}, {"text_idx": "#000012", "text": "Mae Llyn Padarn yn Llanberis yn atyniad enwog, yn bennaf oherwydd ei fod union wrth ymyl un o unig gestyll Tywysogion Cymru sydd ar o\u0302l. Dyma un o hoff olygfeydd ffotograffwyr yn ardal Eryri."}]